Ο **Λι Τσιάνγκ** (γεννημένος στις 23 Ιουλίου 1959) είναι Κινέζος πολιτικός, ο όγδοος και σημερινός πρωθυπουργός του Κρατικού Συμβουλίου της Κίνας από τον Μάρτιο του 2023. Από τον Οκτώβριο του 2022 αποτελεί το δεύτερο σε τάξη μέλος της Μόνιμης Επιτροπής του Πολιτικού Γραφείου του Κομμουνιστικού Κόμματος της Κίνας. Προηγουμένως διετέλεσε γραμματέας της κομματικής επιτροπής της πόλης της Σαγκάης από το 2017 έως το 2022, γραμματέας της κομματικής επιτροπής της επαρχίας Τσιανγκσού από το 2016 έως το 2017 και κυβερνήτης της επαρχίας Τσετσιάνγκ από το 2012 έως το 2016. Εδώ ο όρος του γραμματέα της κομματικής επιτροπής αντιστοιχεί στην θέση του κυβερνήτη της επαρχίας.

Έχοντας ενταχθεί στο ΚΚΚ το 1983, έγινε αρχικά επικεφαλής του Κομμουνιστικού Συνδέσμου Νεολαίας του Ρουεϊάν στο Τσετσιάνγκ. Αργότερα υπηρέτησε στο επαρχιακό τμήμα πολιτικών υποθέσεων, αργότερα έγινε γραμματέας του Γιονγκ Κανγκ στην Ουεντσόου, έπειτα Γραμματέας Πολιτικών και Νομικών Υποθέσεων της επαρχίας Τσετσιάνγκ και αργότερα αναπληρωτής γραμματέας (δεύτερος στην ιεραρχία της τοπικής διοίκησης) της επαρχίας. Έγινε κυβερνήτης του Τσετσιάνγκ το 2012, αργότερα γραμματέας του κόμματος στην επαρχία Τσιανγκσού και τελικά γραμματέας του κόμματος στην πόλη της Σαγκάης το 2017. Την ίδια χρονιά έγινε μέλος του Πολιτικού Γραφείου του ΚΚΚ.

Κατά τη διάρκεια της θητείας του στη Σαγκάη, εγκαινίασε ένα νέο χρηματιστήριο στη Σαγκάη, επέβλεψε την εισροή ξένων επενδύσεων στην πόλη (συμπεριλαμβανομένης της κατασκευής του Gigafactory Shanghai της Τέσλα) διευκόλυνε τις απαιτήσεις που υπήρχαν προκειμένου οι εσωτερικοί μετανάστες να αποκτήσουν άδειες παραμονής και κατασκεύασε πέντε νέες πόλεις για να αντιμετωπίσει το πρόβλημα της έλλειψης γης. Επίσης, επέβλεψε ένα δίμηνο λοκντάουν στη Σαγκάη το 2022 ως απάντηση σε ένα ξέσπασμα κορονοϊού το οποίο έπληξε σοβαρά την τοπική οικονομία και έχει επικριθεί για την σκληρή αντίδραση του. Πάντως, έγινε μέλος της Μόνιμης Επιτροπής του Πολιτικού Γραφείου του ΚΚΚ αργότερα το 2022 και πρωθυπουργός της Κίνας το 2023.

Έχοντας εργαστεί μαζί με τον Σι Τσινπίνγκ στο Τσετσιάνγκ, θεωρείται στενός σύμμαχος του Σι. Παρά την εγγύτητά του με τον Σι, ο Λι θεωρείται γενικά ως άτομο φιλικό στην επιχειρηματικότητα και υποστηρίζει κάποιες μεταρρυθμίσεις σε θέματα οικονομίας. Είναι υπέρ των οικονομικών μεταρρυθμίσεων. Σύμφωνα με τη Wall Street Journal, ο Λι πρότεινε στην κινεζική κυβέρνηση να χαλαρώσει την αυστηρότητα της σε θέματα επιχειρηματικότητας και ενήργησε ως μεσολαβητής μεταξύ των επιχειρήσεων και της κυβέρνησης κατά τη διάρκεια της εφαρμογής μέτρων καταστολής από τη κυβέρνηση κατά των επιχειρήσεων.

Πρώτα χρόνια και εκπαίδευση
---------------------------

Ο Λι γεννήθηκε στο Ρουεϊάν του Τσετσιάνγκ τον Ιούλιο του 1959. Ήταν εργάτης σε ένα έργο που αφορούσε την άρδευση στην επαρχία Μαγιού από το 1976 έως το 1977, και εργάστηκε στο τρίτο εργοστάσιο κατασκευής εργαλείων του Ρουεϊάν από το 1977 έως το 1978.
Ο Λι Τσιάνγκ σπούδασε γεωργική μηχανοποίηση στο Πανεπιστήμιο Αγροτικών Επιστημών του Νινγκπό το 1978 έως το 1982 μετά την επανέναρξη των εξετάσεων για την εισαγωγή στα πανεπιστήμια (γκαοκάο). Παρακολούθησε εξ αποστάσεως μαθήματα στην κοινωνιολογία σε ιδιωτικό πανεπιστήμιο από το 1985 έως το 1987.

Ο Λι παρακολούθησε το Πανεπιστήμιο του Τσετσιάνγκ για μεταπτυχιακές σπουδές στο αντικείμενο της Διοίκησης Μηχανικών από το 1995 έως το 1997. Επίσης παρακολούθησε μαθήματα στην παγκόσμια οικονομία στην Κεντρική Κομματική Σχολή του ΚΚΚ από το 2001 έως το 2004. Παρακολούθησε μαθήματα στο Πολυτεχνείο του Χονγκ Κονγκ από το 2003 έως το 2005 και έλαβε μεταπτυχιακό στη διοίκηση επιχειρήσεων το 2005.

Σταδιοδρομία
------------

### Στην τοπική αυτοδιοίκηση

Ο Λι εντάχθηκε στο Κινεζικό Κομμουνιστικό Κόμμα (ΚΚΚ) τον Απρίλιο του 1983. Ήταν γραμματέας της Κομμουνιστικής Ένωσης Νεολαίας της κομητείας Ρουεϊάν. Στη συνέχεια άρχισε να λαμβάνει προαγωγές στο τμήμα πολιτικών υποθέσεων της επαρχίας Τσετσιάνγκ. Αργότερα έγινε γραμματέας του Κομμουνιστικού Κόμματος της πόλης στο Γιονγκκάνγκ και αργότερα στην πόλη της Ουεντσόου. Όταν διορίστηκε γραμματέας του κόμματος στην Ουεντσόου ήταν 43 ετών. Το 2004, ο Λι έγινε γενικός γραμματέας της επαρχιακής επιτροπής του κόμματος στο Τσετσιάνγκ και κέρδισε μια θέση στη Μόνιμη Επιτροπή της επαρχιακής επιτροπής του κόμματος τον επόμενο χρόνο, υπηρετώντας υπό τον Σι Τσινπίνγκ. Ως μέλος της μόνιμης επιτροπής ο Τσιάνγκ είχε αρμοδιότητες στην διοίκηση και τον συντονισμό. Τον Φεβρουάριο του 2011, έγινε Γραμματέας σε θέματα Πολιτικών και Νομικών Υποθέσεων στο Τσετσιάνγκ και μερικούς μήνες αργότερα έγινε αναπληρωτής γραμματέας της τοπικής οργάνωσης του κόμματος στο Τσετσιάνγκ.

Μετά το 18ο Εθνικό Συνέδριο του ΚΚΚ, έγινε αναπληρωματικό μέλος της Κεντρικής Επιτροπής του ΚΚΚ. Στις 21 Δεκεμβρίου 2012 έγινε αναπληρωτής κυβερνήτης του Τσετσιάνγκ, διαδεχόμενος τον Σιά Παολόνγκ ο οποίος προήχθη σε γραμματέα της τοπικής κομματικής οργάνωσης, ενώ ο ίδιος ο Τσιάνγκ εξελέγη επίσημα κυβερνήτης της Τσετσιάνγκ στις 30 Ιανουαρίου 2013. Διετέλεσε κυβερνήτης του Τσετσιάνγκ μέχρι τις 4 Ιουλίου 2016. Το 2014, όταν το Τσετσιάνγκ ετοιμαζόταν να πραγματοποιήσει ένα συνέδριο με θέμα το διαδίκτυο, ο ίδιος πρότεινε να αρθούν προσωρινά, ως μέρος ενός πειράματος, οι κανονισμοί λογοκρισίας στο διαδίκτυο στην διοργανώτρια πόλη, ένα πείραμα που απορρίφθηκε. Ξεκίνησε επίσης ένα εγχείρημα για τη δημιουργία μικρών πόλεων με φιλικό επιχειρηματικό κλίμα και καλά φυσικά περιβάλλοντα, ένα εγχείρημα που ενέκρινε και εφάρμοσε στην υπόλοιπη Κίνα ο ίδιος ο Σι.

Το 2015, ο Λι συνόδευσε τον Τσινπίνγκ σε μια κρατική επίσκεψη στις Ηνωμένες Πολιτείες. Στις 30 Ιουνίου 2016, ο Τσιάνγκ διορίστηκε γραμματέας του κόμματος της επαρχίας Τσιανγκσού. Υπηρέτησε για 15 μήνες σε αυτό το αξίωμα και έγινε ο γραμματέας της επιτροπής του κόμματος στο Τσιανγκσού με τη μικρότερη θητεία στην ιστορία της Λαϊκής Δημοκρατίας. Κατά τη διάρκεια της θητείας του, κανόνισε συναντήσεις με επιχειρηματίες όπως ο Μα Γιουν του Ομίλου Alibaba με σκοπό την προώθηση των επενδύσεων.

Στις 29 Οκτωβρίου 2017, μετά το 19ο Συνέδριο του Κόμματος, ο Λι διορίστηκε γραμματέας της τοπικής οργάνωσης του κόμματος στη Σαγκάη. Την ίδια χρονιά διορίστηκε μέλος του Πολιτικού Γραφείου του ΚΚΚ κατά τη διάρκεια των εργασιών του 19ου κομματικού συνεδρίου. Θεωρείται «φιλικός προς τις επιχειρήσεις», έχοντας εφαρμόσει πολιτικές υπέρ των επιχειρήσεων κατά τη διάρκεια της θητείας του Σαγκάη, ανοίγοντας μεταξύ άλλων ένα νέο χρηματιστήριο. Επίσης, ο ίδιος επόπτευσε την προώθηση των ξένων επενδύσεων στην Σαγκάη, συμπεριλαμβανομένης της κατασκευής ενός μεγάλου εργοστασίου της Τέσλα. Έχει χαλαρώσει τους περιορισμούς για την απόκτηση αδειών παραμονής σε εσωτερικούς μετανάστες και οργάνωσε την δημιουργία πέντε νέων πόλεων για να μειώσει την έλλειψη γης. Το 2022, ο Λι επέβαλε ένα δίμηνο λοκντάουν στη Σαγκάη, το οποίο επηρέασε σημαντικά την οικονομία της περιοχής, και σε μικρότερο βαθμό της Κίνας. Ωστόσο, σύμφωνα με πληροφορίες, ήταν πιο ανοιχτός στην ιδέα ότι θα πρέπει να γίνει αποδεκτή η συμβίωση της ανθρώπινης κοινωνίας με τον κορονοϊό σε πιο μόνιμη βάση. Σύμφωνα με τη Wall Street Journal, ο Λι είναι ένα από τα λίγα άτομα στην ανώτατη ηγεσία της Κίνας τα οποία υποστηρίζουν την εισαγωγή δυτικών εμβολίων κατά του κορονοϊού στη Κίνα. Σύμφωνα με πληροφορίες, προσπάθησε να μεσολαβήσει προκειμένου να εισαχθούν ή να παραχθούν εμβόλια της BioNTech στην Κίνα.

### Κορυφαία ηγεσία

Μετά την πρώτη σύνοδο ολομέλειας της 20ης Κεντρικής Επιτροπής του ΚΚΚ, ο Τσιάνγκ εξελέγη μέλος της Μόνιμης Επιτροπής του Πολιτικού Γραφείου του ΚΚΚ. Το 2023 έγινε πρωθυπουργός και έτσι έγινε ο πρώτος κινέζος πρωθυπουργός μετά το 1976 που προβιβάζεται κατευθείαν στη θέση του πρωθυπουργού από μια θέση επικεφαλούς στη τοπική αυτοδιοίκηση χωρίς να έχει εμπειρία σε άλλες θέσεις της κεντρικής κυβέρνησης της Κίνας. Επειδή ο Τσιάνγκ μόλις το 2023 ανέλαβε θέση ευθύνης στο Πεκίνο, θεωρείται από δυτικούς αναλυτές σαν ένας πολιτικός που εξαρτάται σε μεγάλο βαθμό από τον Σι Τζινπίνγκ για να διευθύνει το Κρατικό Συμβούλιο. Το πρακτορείο Ρόιτερς ανέφερε στις 3 Μαρτίου 2023, επικαλούμενο πηγές, ότι ο Λι πίεσε για γρήγορη χαλάρωση των κανόνων μηδενικού ανοχής στον κορονοϊό στα τέλη του 2022, αντιστεκόμενος στην πίεση από τον Σι, ο οποίος ήθελε να επιβραδύνει τον ρυθμό με τον οποίο η Κίνα θα χαλάρωνε τους περιορισμούς κατά της πανδημίας. Το ίδιο άρθρο ανέφερε επίσης ότι ο Λι είχε γίνει επικεφαλής της ομάδας εργασίας του ΚΚΚ για τον κορονοϊό και είχε επίσης ενθαρρύνει τις τοπικές κυβερνήσεις να συνεχίσουν να χαλαρώνουν τους περιορισμούς κατά του κορονοϊού.

Ο Λι ανέλαβε τα καθήκοντά του ως πρωθυπουργός στις 11 Μαρτίου.

Παραπομπές
----------

1. ↑  Munroe, Tony; Tian, Yew Lun (2022-10-12). «After COVID lockdown, eyes on Shanghai chief at party congress» (στα αγγλικά). *Reuters*.. Ανακτήθηκε στις 2022-10-20.
2. 1 2  «Li Qiang sheds Shanghai Covid chaos to enter Communist Party inner circle». *South China Morning Post* (στα Αγγλικά). 23 Οκτωβρίου 2022. Ανακτήθηκε στις 23 Οκτωβρίου 2022.
3. 1 2  Xie, Keith Zhai and Stella Yifan. «China's New Slate of Top Leaders Stirs Concern Over Economy». *WSJ* (στα Αγγλικά). Ανακτήθηκε στις 23 Οκτωβρίου 2022.
4. 1 2  «Li Qiang, Xi's right-hand man». *Financial Times*. 2022-10-28.. Ανακτήθηκε στις 2022-10-29.
5. 1 2 3 4 5 6  Chun, Han Wong· Zhai, Keith. «China's No. 2 Is a Business Pragmatist and a Party Loyalist. Which Will Prevail?». *The Wall Street Journal* (στα Αγγλικά). Ανακτήθηκε στις 2 Νοεμβρίου 2022. Chun, Han Wong; Zhai, Keith. "China's No. 2 Is a Business Pragmatist and a Party Loyalist. Which Will Prevail?". *The Wall Street Journal*. Retrieved 2022-11-02.
6. 1 2 3  Xinhua News Agency (25 Οκτωβρίου 2017). «李强同志简历-新华网». *Xinhua News Agency*. Αρχειοθετήθηκε από το πρωτότυπο στις 19 Οκτωβρίου 2022. Ανακτήθηκε στις 23 Οκτωβρίου 2022. CS1 maint: Unfit url (link) Xinhua News Agency (2017-10-25).. *Xinhua News Agency*. Archived from the original on 2022-10-19. Retrieved 2022-10-23.
7. ↑  Zhang, Yu (29 Οκτωβρίου 2021). «北京26所民办学校办学许可证被注销». *news.sina.com.cn*. Αρχειοθετήθηκε από το πρωτότυπο στις 23 Οκτωβρίου 2022. Ανακτήθηκε στις 23 Οκτωβρίου 2022.
8. ↑  «李强浙江往事：改革是贯穿始终的头等大事». *finance.sina.cn*. 12 Ιουλίου 2016. Ανακτήθηκε στις 31 Δεκεμβρίου 2022.
9. 1 2  李强 [Li Qiang] (στα Κινεζικά). Xinhua News Agency. Αρχειοθετήθηκε από το πρωτότυπο στις 11 Νοεμβρίου 2017. Ανακτήθηκε στις 16 Ιανουαρίου 2017. CS1 maint: Unfit url (link)  [Li Qiang] (in Chinese). Xinhua News Agency. Archived from the original on January 18, 2017. Retrieved 2017-01-16.
10. 1 2  李强 [Li Qiang] (στα Κινεζικά). People's Daily. Ανακτήθηκε στις 16 Ιανουαρίου 2017. 李强 [Li Qiang] (in Chinese). People's Daily. Retrieved 2017-01-16.
11. ↑  «夏宝龙当选浙江人大常委会主任 李强当选省长». January 30, 2012. .
12. ↑  «李强任江苏省委书记，罗志军不再担任». June 30, 2016. .
13. ↑  «李强兼任上海市委书记 韩正不再兼任». October 29, 2017. .
14. ↑  «Xi Jinping promotes loyal Shanghai chief to upper echelons of power». *Financial Times*. 2022-10-23.. Ανακτήθηκε στις 2022-10-23.
15. ↑  «Li Qiang sheds Shanghai Covid chaos to enter Communist Party inner circle». *South China Morning Post* (στα Αγγλικά). 23 Οκτωβρίου 2022. Ανακτήθηκε στις 29 Οκτωβρίου 2022.
16. ↑  Chia, Kyrstal (28 Απριλίου 2022). «Xi in a Bind Over Who to Blame for Shanghai's Covid Outbreak». *Bloomberg News*. Ανακτήθηκε στις 20 Οκτωβρίου 2022.
17. ↑  «Communique of the first plenary session of the 20th CPC Central Committee». *www.gov.cn*.
18. ↑  «China's Xi expands powers, promotes allies». *CTVNews* (στα Αγγλικά). 23 Οκτωβρίου 2022. Ανακτήθηκε στις 23 Οκτωβρίου 2022.
19. ↑  Baptista, Eduardo· Munroe, Tony· Pollard, Martin Quin (23 Οκτωβρίου 2022). «China's next premier Li: A Xi loyalist who oversaw Shanghai lockdown». *Reuters* (στα Αγγλικά). Ανακτήθηκε στις 1 Ιανουαρίου 2023.
20. ↑  Bradsher, Keith (23 Οκτωβρίου 2022). «A loyal aide in Shanghai takes a leading role in Beijing». *The New York Times*. Ανακτήθηκε στις 1 Ιανουαρίου 2023.
21. ↑  Zhu, Julie; Yew, Lun Tian; Tham, Engen (3 March 2023). «How China's new No.2 hastened the end of Xi's zero-COVID policy». *Reuters*.. Ανακτήθηκε στις 3 March 2023.
22. ↑  Chen, Laurie· Munroe, Tony (11 Μαρτίου 2023). «Li Qiang becomes China's premier, tasked with reviving economy». *Reuters*. Ανακτήθηκε στις 11 Μαρτίου 2023.